Ilsdörp

Ilsdörp () is en Dörp in de Gemeen Vosshusen in’n Landkreis Horborg, Neddersassen. Binnen de Gemeen billt de Oort en egen polietsche Oortschop.

Bi Ilsdörp höört ok de lüttje Oort Höll mit bi.

 Geografie 

De Oort liggt an’n Westrand von de Horbörger Bargen.

De Naveröörd sünd Vosshusen in’n Noorden, Doasdörp un Wulmsdörp in’n Noordoosten, Swiersdörp in’n Süüdoosten, de Höll in’n Süden, de Eversche Heid, Eversen, Grauen un Mesborg in’n Süüdwesten, Doans in’n Westen un Arsdörp, Imbeek, Ketzendörp un Öbergünn in’n Noordwesten.

 Historie 

To de öllsten Sporen von Minschen ut dat Ilsdörper Rebeed höört dat Grootsteengraff Ilsdörp ut de Jungsteentied.

Ilsdörp kummt 1231 toeerst in de Oorkunnen vör.

In’n Eersten Weltkrieg sünd 20 Soldaten ut Ilsdörp fullen oder vermisst un in’n Tweten Weltkrieg 51.Onlineprojekt Gefallenendenkmäler An’t Enn von’n Tweten Weltkrieg is Ilsdörp an’n 20. April 1945 von de Briten innahmen worrn („A Company“ von de Infanterieeenheit „1st Rifle Brigade“ un de „8th King’s Royal Irish Hussars“).Över dat Kriegsenn in Ilsdörp un ümto (PDF; 1,7 MB; hoochdüütsch)

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Ilsdörp in’n Kanton Mesborg höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Mesborg in’n Kanton Buxthu.

De Oort hett vör 1859 to de Huusvaagdie Mesborg von dat Amt Mesborg tohöört. von 1859 bet 1885 weer dat in dat Amt Töst un von 1885 bet 1932 in’n Kreis Horborg. 1932 is dat Deel von’n ne’en un grötteren Kreis Horborg worrn.

De Oort weer fröher en egenstännige Gemeen. 1928 is tosätzlich Arsdörp Deel von de Gemeen Ilsdörp worrn.

Ilsdörp harr en lüttje Exklaav in dat Moor bi Vosshusen. Düt Ilsdörper Moor is an’n 1. Mai 1964 an de Gemeen Wulmsdörp afgeven worrn.

Mit de Gemeenreform in Neddersassen an’n 1. Juli 1972 hett Ilsdörp sien Egenstännigkeit verloren un is Deel von de Gemeen Vosshusen worrn. Sietdem billt Ilsdörp binnen de Gemeen en Oortschop mit egen Oortsvörsteiher.

 Inwahnertall 

 Religion 

duum|Nicolai-Kark in Ilsdörp
Ilsdörp is evangeelsch-luthersch präägt un billt mit de Nicolai-Kark en egen Kaspel.

För de Kathoolschen is de St.-Maria-Kark in Buxthu tostännig.

De Karkhoff Ilsdörp liggt in de Möhlenstraat.

 Wapen 

Dat Wapen von Ilsdörp wiest op grönen Grund en sülvern Kark un twee gollen Kleverbläder mit veer Bläder.

 Oortsvörsteihers 

 Tied  Naam  Partei –31. Oktober 2016  Peter Hauschild  CDU 1. November 2016–  Uwe Keller  UWG

 Kultur 
duum|Hünebedden Ilsdörp

In Ilsdörp gifft dat en Denkmaal för de Fullenen ut de twee Weltkrieg’.

 Verenen 

De Schüttenvereen Ilsdörp un Ümgegend is 1869 grünnt worrn un de Sportvereen TSV Ilsdörp 1925.

 Weertschop un Infrastruktur 

Ilsdörp hett en egene freewillige Füürwehr, de 1882 grünnt worrn is.

In Ilsdörp an de Linnenstraat hebbt de Spoorkass Horborg-Buxthu un de Volksbank Lümborger Heid Filialen.

 Verkehr 

duum|Oortsschild mit’n plattdüütschen Naam
Dör Ilsdörp löppt de Bundsstraat 3, de in’n Noordwesten na Öbergünn an de B 73 un in’n Süden över Raad un Mienenbüddel an Bookholt langs na Sprötz un Will föhrt. De Kreisstraat 42 föhrt von Ilsdörp in’n Noordwesten na Arsdörp un de Landsstraat 235 in’n Noordoosten över Doasdörp un Wulmsdörp na Vosshusen.

De nächste Autobahn is de Autobahn 1 (Afsnidd Hamborg–Bremen). De Opfohrt 44 Raad liggt söss Kilometer in’n Süden von Ilsdörp an de B 3.

De nächste Bahnhoff is so bi negen Kilometer wied weg in’n Noordwesten de Bahnhoff Buxthu an de Nedderelvbahn. De Bahnhoff Vosshusen is mit söss Kilometer in’n Noorden noch dichter bi, dor föhrt de S-Bahn Hamborg (S 3/S 31).

Siet Juli 2015 hett de Oort Oortsschiller, op de blangen den hoochdüütschen ok de plattdüütsche Naam mit opsteiht.

 Scholen 

De Kinner gaht na de Grundschool Ilsdörp.

 Lüüd 

De Politiker Heiner Schönecke is 1946 in Ilsdörp boren.

 Footnoten 

 Weblenken 

Kategorie:Oort
Kategorie:Landkreis Horborg